钦定古今图书集成/理学汇编/学行典/第291卷 > 册府元龟 > 《席上戏赠益卿幼子虎儿》明·王叔承
## 钦定古今图书集成/理学汇编/学行典/第291卷 > 册府元龟 > 《席上戏赠益卿幼子虎儿》明·王叔承

怪是虎头痴，生儿复虎儿。三年声壮伟，二尺骨权奇。
见客能觞酒，搴余问“草诗。”风尘来燕颔，尔辈已堪疑。

北齐邢卲《封隆之碑》：“幼体成人，弱不好弄，同凤凰之
五色，非豫章之七年。”

北周庾信《齐王宪碑》：“王武子以上将开府，未满立年。
荀中郎为十州都督，才逾弱冠。”

《步陆逞碑》“猛虎振槛，七年不惊；羝羊触藩，九龄能对。”
《崔訦碑》“雄姿俊茂，眉目疏朗。观虎于槛，龆发不惊；称
象于船，胜衣能对。”

《贺娄公神道碑》：“公秉山岳之灵，受星辰之气。年在髫
发，甫就胜衣，竹马来迎，已知名于郭伋；羊车在道，即
见赏于王澄。”

《辛威神道碑》：“结发嶷然，龆年成德。澄波万顷，建标千
仞。锋颖既高，光芒已远。青衿学剑，既为人主所称；童
子论兵，即在中军之策。”

《慕容宁碑》“禀气中和，降祥川岳，岐嶷表羁贯之年，通
《礼》称绮纨之岁。夙著奇节，幼表大成，兄弟分果，备知
推让，宾客解铃，曾无吝色。”
《郑常墓铭》“就经黉舍，略见书堂，习武兵栏，偏知剑术。
虽复年犹小学，已为儒者所称，位在偏裨，即入将军
之赏。”

《赵广墓铭》“岁在雕车，年方竹马。月内桂树，切问能训。
石上木生，悬思即悟。”

唐杜甫《壮游》：“七龄思即壮，开口咏凤凰。九龄书大字，

《史记五帝本纪》：“黄帝生而神灵，弱而能言，幼而徇齐，
长而敦敏，成而聪明。”

皇甫谧《高士传》：“蒲衣子者，年八岁而舜师之。”

《尸子》：“周太子晋生八年而服师旷。”

《汲蒙周书太子晋解》：“晋平公使叔誉于周，见太子晋
而与之言，五称而五穷，逡巡而退其不遂，归告公曰：
‘太子晋行年十五，而臣弗能与言。君请归，声就复与
田。若不反，及有天下，将以为诛’。平公将归之，师旷不
可曰：‘请使瞑臣往与之言，若能幪，予反而复之’。师旷
见太子，称曰：‘吾闻王子之语，高于泰山，夜寝不寐，昼’”
居不安，不远长道，而求一言。王子应之曰：“吾闻太师
将来，甚喜而又惧。吾年甚少，见子而慑，尽忘吾其度。”
师旷曰：〈原本阙三字〉“吾闻王子，古之君子，甚成不骄，自晋
始如周，行不知劳。”王子应之曰：“古之君子，其行至慎，
天下施关，道路无限，百姓悦之，相将而远。远人来驩，
视道如尺。”师旷告善，又称曰：“古之君子，其行可则。由
舜而下，其孰有广德？”王子应之曰：“如舜者天，舜居其
所，以利天下，奉翼远人，皆得已仁，此之谓天。如禹者
圣，劳而不居，以利天下，好取不好与，必度其正，是谓
之圣。如文王者，其大道仁，其小道惠，三分天下而有
其二，敬人无方，服事于商，既有其众，而返失其身，此
之谓仁。如武王者，义杀一人而以利天下，异姓同姓，
各得之谓义。”《师旷告善》，又称曰：“宣辨名命，异姓恶方，
王侯君公，何以为尊？何以为上？”王子应之曰：“人生而
重丈夫，谓之胄子；胄子成人，能治上官，谓之士；士率
众时作，谓之曰伯；伯能移善于众，与百姓同，谓之公；
公能树名，与物天道俱，谓之侯；侯能成群，谓之君；君
有广德，分任诸侯，而敦信，曰：‘予一人善至于四海，曰
天子；达于四荒，曰天王’。四荒至，莫有怨訾，乃登为帝。”
师旷罄然又称曰：“温恭敦敏，方德不”改，闻物。〈阙二字〉“下
学以起，尚登帝臣。乃参天子，目古谁？”王子应之曰：“穆
穆虞舜，明明赫赫，立义治律，万物皆作。分均天财，万
物熙熙，非舜而谁能？”师旷东躅其足曰：“善哉，善哉！”王
子曰：“太师何举足骤？”师旷曰：“天寒足躅，是以数也。”王
子曰：“请入坐。”遂敷席注瑟。师旷歌《无射》曰：“国诚宁矣，
远人来观。修义经矣，好乐无荒。”乃注瑟于王子。王《子
歌峤》曰：“何自南极，至于北极？绝境越国，弗愁道远。”师
旷蹶然起曰：“瞑臣请归。”王子赐之乘车四马，曰：“太师
亦善御之。”师旷对曰：“御，吾未之学也。”王子曰：“汝不为
夫时。《诗》云：‘马之刚矣，辔之柔矣；马亦不刚，辔亦不柔，
志气尘尘，取予不疑，以是御之’。”师旷对曰：“瞑臣无见
为人辩也，唯耳之恃，而耳又寡闻而易穷。王子，汝将
为天下宗乎？”王子曰：“太师何？汝贱我乎？自太师以下，
至于尧舜禹，未有一姓而再有天下者。夫大当时而
不伐，天何可得？且吾问汝之人年长短，告吾师旷。”对
曰：“汝声清汗，汝色赤白，火色不寿。”王子曰：“吾后三年，
上宾于帝所，汝慎无言。”〈阙〉将及汝，师旷归。未及三年，
告死者至。

《史记·孔子世家》：孔子为儿嬉戏，常陈俎豆，设礼容。
《列子》：孔子东游，见两小儿辨𩰚，问其故，一儿以日始
出近，日中时远；一儿以日初出远，日中时近。一儿曰：
“日初出大如车盖，及日中则如盘盂，此不为远者小
而近者大乎？”一儿曰：“日初出则沧沧凉凉，及其日中
如探汤，此不为近者热而远者凉乎？”孔子不能决。
《国策》：文信侯欲使张唐相燕，弗肯行，少庶子甘罗请
行之，文信侯叱去。甘罗曰：“夫项橐生七岁，为孔子师，
今臣生十二岁于兹矣，君其试臣奚以。”遽叱？乃见张
卿，说而行之。甘罗还报，秦乃封罗以为上卿。

《史记孟尝君传》：“孟尝君名文。文父婴有子四十馀人，
其贱妾有子名文，以五月五日生婴，告其母曰：‘勿举
也’。其母窃举之。及长，其母因兄弟而见其子文于婴，
婴怒，其母曰：‘吾令若去此子，而敢生之，何也’？文顿首
曰：‘君所以不举五月子者何故？曰五月子者，长与户
齐，将不利其父母’。文曰：‘当高其户耳，谁能至者’？”
《汉书张汤传》：“汤父为长安丞，汤为儿守舍，还，鼠盗肉，
父怒，笞汤。汤掘熏得鼠及馀肉，劾鼠掠治，传爰书，讯
鞫论报，并取鼠与肉，具狱磔堂下。父见之，文辞如老
狱吏，大惊，遂使书狱。”

《终军传》。军少好学，以辩博能属文闻于郡中。年十八，
选为博士弟子，至府受遣。太守闻其异才，召见军，甚
奇之，与交结，军揖而去，至长安，上书言事，武帝异其
文，拜军为谒者给事中，擢谏大夫。遣军使南越，说其
王，欲令入朝，比内诸侯。军自请，“愿受长缨，必羁南越
王，致之阙下。”遂往说越王。越王听许，请举国内属。天
子大说，赐南越大臣印绶，一用汉法，以新改其俗，令
使者留镇抚之。越相吕嘉不欲内属，发兵杀其王及
汉使者，皆死军死时年二十馀，故世谓之“终童。”
《稗史》：东方朔字曼倩，父张㝏，妻田氏女。㝏一千百岁，
颜如童子。朔生三日而田氏死，时景帝三年也。邻女
拾而养之。三岁，秘谶一览，暗诵于口《刘向别传》：“扬信字子乌，雄第二子，幼而聪慧，雄笇《元
经》不会，子乌令作九数而得之。雄又疑《易》羝羊触藩，
弥日不就。子乌曰：‘大人何不云‘荷戟入榛’’。”

《文士传》：“张纯字子纯，与张俨及朱异俱童少，往见骠
骑军朱据，闻三人才名，欲试之，曰：‘为吾赋一物然后
坐’。俨赋犬，曰：‘守则有威，出则有获，韩卢宋鹊，书名竹
帛’。纯赋席，曰：‘席为冬设，簟为夏施，揖让而坐，君子攸
宜’。异赋弩，曰：‘南岳之干，锺山之铜，应机命中，获隼高
墉’。据大欣悦。”

《拾遗记》：贾逵年五岁，神明过人。其姊韩瑶之妇，闻邻
里诸生读书，日抱逵隔篱而听，逵静听无言，年十岁，
乃暗诵六经。姊谓逵曰：“吾家穷困，不曾有学者入门，
汝安知天下有三坟五典，而诵无遗句耶？”逵曰：“忆姊
抱逵往篱下，听邻家读书，今万不失一。”乃剥庭中桑
皮以为笺，或题于扉屏，且诵且记，期年经史遍通。
《东观汉记》。“班固字孟坚，九岁能作赋颂，因数入禁中
读书，每行巡狩，辄献上赋颂。”

《后汉书张霸传》：“霸字伯饶，年数岁而知孝让，虽出入
饮食，自然合礼，乡人号为张曾子。七岁通《春秋》，复欲
进馀经。父母曰：‘汝小，未能也’。霸曰：‘我饶为之’。”故字曰
饶焉。

《孔融传》：“融年十岁，随父诣京师，时河南尹李膺以简
重自居，不妄接士宾客，敕外自非当世名人及通家
皆不得白。融欲观其人，故造膺门，语门者曰：‘我是李
君通家子弟’。门者言之，膺请融问曰：‘高明祖父尝与
仆有恩旧乎’？融曰：‘然。先君孔子与君先人李老君同
德比义而相师友，则融与君累世通家。众坐莫不叹’”
息。大中大夫陈炜后至，坐中以告炜。炜曰：“夫人小而
聪了，大未必奇。”融应声曰：“观君所言，将不早慧乎！”膺
大笑曰：“高明必为伟器。”

《世说》：孔融被收，中外惶怖。时融儿大者九岁，小者八
岁。二儿故琢钉戏，了无遽容。融谓使者曰：“冀罪止于
身，二儿可得全不？”儿徐进曰：“大人岂见覆巢之下，复
有完卵乎？”寻亦收至。

《后汉书霍谞传》：“谞字叔智，魏郡邺人也。少为诸生，明
经。有人诬谞舅宋光于大将军梁商者，以为妄刊章
文，坐系洛阳诏狱，掠考困极。谞时年十五，奏记于商
曰：‘将军天覆厚恩，愍舅光冤结，前者温教许为平议，
虽未下吏断决其事，已蒙神明顾省之听。皇天后土，
实闻德音，窃独踊跃，私自庆幸。谞闻《春秋》之义，原情’”
定过，赦事诛意，故许止虽弑君而不罪，赵盾以纵贼
而见书，此仲尼所以垂王法，汉世所宜遵前修也。《传》
曰：“人心不同，譬若其面。”斯盖为大小窳隆丑美之形，
至于鼻目众窍毛发之状，未有不然者也。情之异者，
刚柔舒急倨敬之间，至于趋利避害，畏死乐生，亦复
均也。谞与光骨肉，义有相隐，言其冤“滥，未必可谅。且
以人情，平论其理。”光衣冠子孙，径路平易，位极州郡，
日望征辟，亦无瑕秽纤介之累。无故刊定诏书，欲以
何名？就有所疑，当求其便安。岂有触冒死祸，以解细
微，譬犹疗饥于附子，止渴于鸩毒，未入肠胃，已绝咽
喉，岂可为哉！昔东海孝妇，见枉不辜，幽灵感革，天应
枯旱。光之所坐，情既可原，守阙连年，而终不见理。呼
嗟紫宫之门，泣血两观之下，伤和致灾，为害滋甚。凡
事更赦令，不应复案。夫以罪刑明白，尚蒙天恩，岂有
冤谤无征，反不得理？是为刑宥正罪，戮加诬侵也。不
偏不党，其若是乎！明将军德盛位尊，人臣无二，言行
动天地，举厝移阴阳。诚能留神，沛然晓察，必有于公
高门“之福，和气立应，天下幸甚。”商高谞才志，即为奏
原光罪，由是显名。

《吴祐传》：祐字季英，陈留长垣人也。父恢，为南海太守。
祐年十二，随从到官，恢欲杀青简以写经书，祐谏曰：
“今大人逾越五领，远在海滨，其俗诚陋，然旧多珍怪，
上为国家所疑，下为权戚所望，此书若成，则载之兼
两。昔马援以薏苡兴谤，王阳以衣囊徼名，嫌疑之间，
诚先贤所慎也。”恢乃止，抚其首曰：“吴氏世不乏季子”
矣。

《世说》：徐孺子年九岁，月下戏。人或曰：“月中无物，当极
明。”徐曰：“不然。譬如人眼中有瞳子，无此可不暗乎？”
《后汉书陈蕃传》：蕃年十五，尝闲处一室，而庭宇芜秽，
父友薛勤来候之，谓蕃曰：“孺子何不洒扫以待宾客？”
蕃曰：“大丈夫处世，当扫除天下，安事一室乎？”

《黄琬传》：“琬字子琰，少失父，早而辩慧。祖父琼初为魏
郡太守，建和元年正月日食，京师不见，而琼以状闻。
太后诏问所食多少，琼思其对而未知所况。琬年七
岁，在傍曰：‘何不言日食之馀，如月之初’？琼大惊，即以
其言应诏，而深奇爱之。后琼为司徒，琬以公孙拜童
子郎，辞病不就，知名京师。时司空盛允有疾，琼遣琬”
候问。会江夏上蛮贼事，副府允发书视毕，微戏琬曰：
“江夏大邦，而蛮多士少。”琬奉手对曰：“蛮夷猾夏，责在
司空。”因拂衣辞去。允甚奇之。

答曰：“待君不至。”已去，友人便怒曰：“非人与人期行。”相
委而去。元方曰：“与家君期，日中过申不来，是无信；对
子骂父，是无礼。”遂入门不顾。

《魏志陈思王植传》：“植年十岁，善属文。太祖曰：‘汝倩人
耶’？”植跪曰：“言出为论，下笔成章，愿当面试。”时铜雀台
新成，太祖悉将诸子登台，使各为赋，植援笔立成。
《刘劭传》：〈注〉谯人胡康，年十五，以异才见送；又陈损益
求试剧县，诏特引见，众论翕然，号为神童。诏付秘书，
使博览典籍。帝以问秘书丞何祯：“康才何如？”祯答曰：
“康虽有才，性质不端，必有负败。”后果以过谴。

《常林传》：林年七岁，有父党造门问林：“伯先在否，汝何
不拜？”林曰：“虽当下客，临子字父，何拜之有？”于是咸共
嘉之。

《荀攸传》：攸祖父昙，广陵太守。攸少孤，及昙卒，故吏张
权求守昙墓，攸年十三，疑之，谓叔父衢曰：“此吏有非
常之色，殆将有奸。”衢悟，乃推问，果杀人亡命。由是异
之。

《太平广记》：锺毓、锺会，少有令誉。年十三，文帝闻之，语
其父繇曰：“令卿二子来。”于是敕见。毓面有汗，帝问曰：
“卿面何以汗？”毓对曰：“战战惶惶，汗出如浆。”复问会：“卿
何以不汗？”会对曰：“战战栗栗，汗不得出。”又值其父昼
寝，因共偷服散酒。其父时觉，且假寐以观之。毓拜而
后饮，会饮而不拜。既问之，毓曰：“酒以成礼，不敢不拜。”
又问会，会曰：“偷本非礼，所以不拜。”

《吴志孙权传》〈注〉沈友字子正，吴郡人，年十一，华歆行
风俗，见而异之，因呼曰：“沈郎可登车语乎？”友逡巡却
曰：“君子讲好，会宴以礼。今仁义陵迟，圣道渐坏，先生
衔命，将以裨补先王之教，整齐风俗，而轻脱威仪，犹
负薪救火，无乃更崇其炽乎！”歆惭曰：“自桓、灵以来，虽
多英彦，未有幼童若此者。”弱冠博学，多所贯综，善属
文辞，兼好武事，注《孙子兵法》，又辩于口，每所至，众人
皆默然莫与为对，咸言其笔之妙，舌之妙，刀之妙，三
者皆过绝于人。

《语林》：孙策年十四，在寿阳诣袁术。始至，俄而刘豫州
备到，便求去。袁曰：“刘豫州何关君？”答曰：“不尔，英雄忌
人。”即出，下东阶，而刘备从西阶上，但转顾视孙之行
步，殆不复前。

《晋书陆机传》：机弟云，六岁能属文，少与兄机齐名，虽
文章不及机，而持论过之，号曰二陆。幼时吴尚书广
陵闵鸿见而奇之曰：“此儿若非龙驹，当是凤雏。”
《王戎传》：“戎幼而颖悟，尝与群儿戏于道侧，见李树多
实，等辈竞趣之，戎独不往。或问其故，戎曰：‘树在道边
而多子，必苦李也’。”取之信然。

《荀崧传》：崧子羡才年七岁，遇苏峻难，随父在石头，峻
甚爱之，恒置膝上。羡阴白其母曰：“得一利刀子，足以
杀贼。”母掩其口曰：“无妄言。”

《潘岳传》：“岳字安仁，荥阳中牟人也。祖瑾，安平太守。父
芘，琅邪内史。岳少以才颖见称，乡邑号为奇童。谓终
贾之俦也。”

《明帝本纪》：帝幼而聪哲，为元帝所宠异，尝坐置膝前，
属长安使来，因问帝曰：“汝谓日与长安孰远？”对曰：“长
安近，不闻人从日边来。”元帝异之。明日宴群僚，又问
之，对曰：“日近。”元帝失色曰：“何乃异间者之言？”对曰：“举
目见日，不见长安。”

《顾和传》：和字君孝，侍中众之族子也。曾祖容，吴荆州
刺史。祖相，临海太守。和二岁丧父，总角便有清操。族
叔荣雅重之，曰：“此吾家麒麟，兴吾宗者，必此子也。”时
宗人球亦有令闻，为州别驾，荣谓之曰：“卿速步，君孝
超卿矣。”

《王舒传》：“舒子允之，字深猷，总角从伯，敦谓为似己，恒
以自随，出则同舆，入则共寝。敦尝夜饮，允之辞醉先
卧。敦与钱凤谋为逆，允之已醒，悉闻其言，虑敦或疑
己，便于卧处大吐，衣面并污。凤既出，敦果照视，见允
之卧吐中，以为大醉，不复疑之。时父舒始拜廷尉，允
之求还定省，敦许之。至都，以敦、凤谋议事白舒，舒即”
与导俱启明帝。

《庾亮传》：亮子彬年数岁，雅量过人。温峤尝隐暗怛之，
彬神色恬如也，乃徐跪谓峤曰：“君侯何至于此？”论者
谓不减于亮。

《张凭传》：凭祖镇，苍梧太守。凭年数岁，镇谓其父曰：“我
不如汝有佳儿。”凭曰：“阿翁岂宜以子戏父邪？”

《韩伯传》：伯年数岁，至大寒，母为作襦，令伯捉熨斗而
谓之曰：“且著襦，寻当作复裈。”伯曰：“不复须。”母问其故，
对曰：“火在斗中而柄尚热，今既著襦，下亦当煖。”母甚
异之。

《谢尚传》：尚字仁祖，豫章太守鲲之子也。幼有至性，七
岁丧兄，哀恸过礼，亲戚异之。八岁神悟夙成，鲲尝携
之送客，或曰：“此儿一座之颜回也。”尚应声答曰：“坐无
尼父焉，别颜回席。”宾莫不叹异。十馀岁遭父忧，丹阳
尹温峤吊之，尚号咷极哀，既而收涕告诉，举止有异常童，峤甚奇之。

《谢安传》：“安兄奕少有名誉。初为剡令，有老人犯法，奕
以醇酒饮之，醉犹未已。安时年七八岁，在奕膝边谏
止之，奕为之改容遣之。”

奕子元，少颖悟，与从兄朗俱为叔父安所器重。安尝
戒约子侄，因曰：“子弟亦何豫人事，而正欲使其佳？”诸
人莫有言者，元答曰：“譬如芝兰玉树，欲使其生于庭
阶耳。”

《王羲之传》：羲之子献之，年数岁，尝观门生樗蒲曰：“南
风不竞。”门生曰：“此郎亦管中窥豹。”时见一班。献之怒
曰：“远惭荀奉倩，近愧刘真长。”遂拂衣而去。

《范宣传》：宣年十岁，尝以刀伤手，捧手改容。人问：“痛邪？”
答曰：“不足为痛，但受全之体而致毁伤，不可处耳。”家
人以其年幼而异焉。

《孙盛传》：“盛子放，字齐庄，幼称令慧。年七八岁，在荆州
与父俱从庾亮猎，亮谓曰：‘君亦来邪’？应声答曰：‘无小
无大，从公于迈’。亮又问：‘欲齐何庄邪’？放曰：‘欲齐庄周’。
亮曰：‘不慕仲尼邪’？答曰：‘仲尼生而知之，非希企所及’。
亮大奇之曰：‘王辅嗣弗过也’。庾翼子爰客尝候盛，见
放而问曰：‘安国何在’？放答曰：‘庾稚恭家’。爰客大笑曰：
‘诸孙大盛，有儿如此也’。”放又曰：“未若诸庾翼翼。”既而
语人曰：“我故得重呼奴父也。”终于长沙相。

《车引传》：太守王胡之名知人，见引于童幼之中，谓引
父曰：“此儿当大兴卿门，可使专学。”引恭勤不倦，博学
多通。

《戴逵传》：“逵总角时，以鸡卵汁溲白瓦屑作《郑元碑》，又
为文而自鑴之，词丽器妙，时人莫不惊叹。”

初《潭集》：苻坚六岁时，尝戏于路，司隶徐正见而异焉，
问曰：“苻郎，此官街小儿，行戏不畏缚耶？”坚曰：“吏缚有
罪，不缚小儿。”正谓左右曰：“此儿有霸王相。”

《桂苑丛谈》：崔英年九岁，在秦王苻坚宫内读书。坚殿
上方卧，诸生皆趋，英独缓步，怪而问之。英曰：“陛下如
慈父，非桀纣君，何用畏乎？”又问：“卿读何书？”曰：“孝经。”坚
曰：“有何义。”曰：“在上不骄。”坚为之起，更问“有何义？”曰：“自
天子至于庶人章，上爱下，下敬上。”坚曰：“卿好待，十七
必用卿为大夫。”英曰：“日月可重见，陛下至尊不可再
睹洪恩士或可用则用何在”后期坚曰：“须待十七必
召卿也。”及期拜谏议大夫。

《南齐书顾欢传》：“欢六七岁，画甲子，有简三篇，欢析计
遂知六甲。家贫，父使驱田中雀，欢作《黄雀赋》而归，雀
食过半，父怒欲挞之，见赋乃止。”

《初潭集》：张融年八岁，亏齿，或戏之曰：“君口中何为开
狗窦？”张应声答曰：“正使君辈从此中出入。”

《梁书傅昭传》：“昭六岁而孤，哀毁如成人，宗党咸异之。
十一，随外祖于朱雀航卖历日，为雍州刺史袁𫖮客。
𫖮尝来昭所，昭读书自若，神色不改。𫖮叹曰：‘此儿神
情不凡，必成佳器’。司徒建安王休仁闻之，因欲致昭，
昭以宋氏多故，遂不往。或有称昭于廷尉虞愿，愿遣
车迎昭。时愿宗人通之在坐，并当世名流。通之赠昭”
诗曰：“英妙擅山东，才子倾洛阳，清尘谁能嗣，及尔遘
遗芳。”

《王规传》：规子褒，七岁能属文。外祖司空袁昂爱之，谓
宾客曰：“此儿当成吾宅相。”弱冠举秀才，除秘书郎、太
子舍人。

《宗懔传》：懔少聪敏好学。昼夜不倦。乡里号为“童子学
士。”

《王承传》：承七岁通。《周易》，选补国子生，十五射策高第，
除秘书郎。

《齐书张欣泰传》：“欣泰字义亨，竟陵人也。父兴世，宋左
卫将军。欣泰少有志节，不以武业自居，好隶书，读子
史。年十馀，诣吏部尚书褚渊，渊问之曰：‘张郎弓马多
少’？欣泰答曰：‘性怯畏马，无力牵弓’。渊甚异之。”

《梁书柳恽传》：恽子偃年十二，引见，问读何书？曰：“‘尚书’。
又问：‘有何美句’？答曰：‘德惟善政，政在养民’。”

《王筠传》：“筠幼警寤，七岁能属文。年十六，为《芍药赋》，甚
美。”

《谢几卿传》：几卿曾祖灵运，父超宗。几卿幼清辩，当世
号曰神童。后居父忧，哀毁过礼，服阕，召补国子生。齐
文惠太子自临策试，几卿随事辨对，辞无滞者，文惠
大称赏焉。王俭谓人曰：“谢超宗为不死矣。”

《王传》：暕字思晦，琅邪临沂人。父俭，齐太尉、南昌文
宪公。暕年数岁而风神警拔，有成人之度。文宪时作
宰，宾客盈门，见暕相谓曰：“公才公望，复在此矣。”
暕子训，幼聪警有识量，征士何引见而奇之。年十三，
暕亡，忧毁，家人莫之识。十六，召见文德殿，应对爽彻，
上目送久之，谓朱异曰：“可谓相门有相矣。”

《王泰传》：泰幼敏悟。年数岁时，祖母集诸孙侄，散枣栗
于床上，群儿皆竞之，泰独不取。问其故，对曰：“不取自
当得赐。”由是中表异之。

《陈书陆琼传》：“琼父云公，琼幼聪慧，有思理，六岁为五
言诗，颇有词采。大同末，云公受梁武帝诏，校定棋品到溉、朱异以下并集。琼时年八岁，于客前覆局，由是
京师号曰神童。异言之武帝，有敕召见。琼风神警亮，
进退详审，帝甚异之。十一，丁父忧，毁瘠有至性，从祖
襄叹曰：‘此儿必荷门基，所谓一不为少’。”

琼第三子从典，幼而聪敏。八岁读《沈约集》，见回文研
铭，从典援笔拟之，便有佳致。年十三，作《柳赋》，其词甚
美。琼时为东宫管记，宫僚并一时俊伟，琼示以此赋，
咸奇其异才。

《顾野王传》：“野王幼好学，七岁读五经，略知大旨。九岁
能属文，尝制日赋。领军朱异见而奇之。年十二，随父
之建安，撰《建安地记》二篇。”

《徐陵传》：陵母臧氏，尝梦五色云化而为凤，集左肩上，
已而诞陵焉。时宝志上人者，世称其有道，陵年数岁，
家人携以候之，宝志手摩其顶曰：“天上石麒麟也。”光
宅惠云法师每嗟陵早成就，谓之颜回。

《南史沈约传》：约祖林子，年数岁，随王父在京口，王恭
见而奇之，曰：“此儿王子师之流也。”尝与众人共见遗
宝，咸争趋之，林子直去不顾。

约父璞，童孺时神意闲审，文帝召见，奇璞应对，谓《林
子》曰：“此非常儿也。”

《虞荔传》：“荔幼聪敏，有志操。年九岁，随从伯阐候太常
陆倕。倕问五经十事，荔对无遗失，倕甚异之。”

《姚察传》：“察幼有志性，六岁诵书万馀言，不好戏弄，励
精学业。十二能属文。僧坦精医术，知名梁代，二宫所
得供赐，皆回给察兄弟，为游学之资。察并用聚蓄图
书，由是闻见日博。年十三，梁简文帝时在东宫，盛修
文义，即引于宣猷堂，听讲论难，为儒者所称。”

《岑之敬传》：之敬五岁读《孝经》，每烧香正坐，亲戚咸加
叹异。十六策春秋左氏制旨孝经义，擢为高第。御史
奏曰：“皇朝多士，例止明经，若颜闵之流，乃应高第。”梁
武帝省其策曰：“何妨我复有颜闵耶。”因召入面试，令
之敬升讲坐，敕中书舍人朱异执孝经，唱士孝章，武
帝亲自论难，之敬剖释纵横，左右莫不嗟服。

《庾域传》：域子子舆幼而岐嶷，五岁读《孝经》，手不释卷。
或曰：“‘此书文句不多，何用自苦’？答曰：‘孝德之本，何谓
不多’？”

《谢胐传》：胐父庄，胐幼聪慧，庄器之，常置左右，年十岁
能属文。庄游土山赋诗，使胐命篇，胐揽笔便就。琅邪
王景文谓庄曰：“贤子足称神童，复为后来特达。”庄笑，
因抚胐背曰：“真吾家千金。”孝武帝游姑孰，敕庄携胐
从驾，诏使为洞井赞，于坐奏之，帝曰：“虽小，奇童也。”
《刘孝绰传》：孝绰父绘，齐大司马霸府从事中郎。孝绰
幼聪敏，七岁能属文，舅齐中书郎王融深赏异之，常
与同载适亲友，号曰神童。融每言曰：“天下文章若无
我，当归阿士。”阿士，孝绰小字也。绘，齐世掌诏诰，孝绰
年未志学，绘常使代草之。父党沈约、任昉、范云等闻
其名，并命驾先造焉，昉尤相赏好。范云年长绘十馀
岁，其子季才与孝绰年并十四五。及云遇孝绰便申
伯季命才拜之。

《刘显传》：“显幼而聪敏，当世号曰神童。天监初，举秀才。
解褐中军临川王行参军，俄署法曹。显好学，博涉多
通，任昉尝得一篇缺简书，文字零落，历示诸人，莫能
识者。显云：是《古文尚书》所删逸篇。昉检《周书》，果如其
说。昉因大相赏异。丁母忧，服阕，尚书令沈约命驾造
焉。于坐策显经史十事，显对其九，约曰：‘老夫昏忘，不
可受策。虽然，聊试数事，不可至十也’。”显问其五，约对
其二。陆倕闻之叹曰：“刘郎可谓差人，虽吾家平原诣
张壮武、王粲谒伯喈，必无此对。”其为名流推赏如此。
《王规传》：规八岁以丁所生母忧，居丧有至性。太尉徐
孝嗣每见必为之流涕，称曰“孝童。”叔父暕亦深器重
之，常曰：“此儿吾家千里驹也。”年十二，《五经》大义并略
能通。

《顾协传》：协幼孤，随母养于外氏。外从祖宋右光禄张
永，尝携内外孙侄游虎丘山，协年数岁，永抚之曰：“儿
欲何戏？”协对曰：“儿正欲枕石漱流。”永叹息曰：“顾氏兴
于此子。”

《刘歊传》：“歊幼有识慧。四岁丧父，与群儿同处，独不戏
弄。六岁诵《论语》《毛诗》，意所不解，便能问难。十二读《庄
子逍遥篇》，曰：‘此可解耳’。”客因问之，随问而答。

《傅縡传》：縡幼聪敏，七岁诵古诗赋至十馀万言。
《王僧孺传》：僧孺幼聪慧，年五岁便机警，初读《孝经》，问
授者曰：“此书何所述？”曰：“论忠孝二事。”僧孺曰：“若尔，愿
常读之。”又有馈其父冬李，先以一与之，僧孺不受，曰：
“大人未见，不容先尝。”

《任昉传》：昉父遥，昉幼而聪敏，早称神悟。四岁诵诗数
十篇，八岁能属文，自制月仪，辞义甚美。褚彦回尝谓
遥曰：“闻卿有令子，相为喜之，所谓百不为多，一不为
少。”由是闻声籍甚。年十二，从叔晷有知人之量，见而
称其小名曰：“阿堆，吾家千里驹也。”

《韦载传》：载少聪慧，笃志好学。年十二，随叔父棱见沛
国刘显，显问《汉书》十事，载随问应无疑滞《王彧传》：彧子绚五六岁读《论语》，至周监于二代。外祖
何尚之戏之曰：“可改耶耶乎文哉？”绚应声答曰：“尊者
之名安可戏，宁可道草翁之风必舅。”

《徐勉传》：勉年六岁，属霖雨，家人祈霁，率尔为文，见称
耆旧。宗人孝嗣见之，叹曰：“此所谓人中之骐骥，必能
致千里。”

《三国典略》：“萧大心字仁恕，小名英童。与大器同年十
岁，并能属文。尝雪朝入见，梁武帝咏雪，令二童各和，
并援笔立成。”

《谈薮》：“萧遥欣为童子时，有一小儿左右弹飞鸟，未尝
不应弦而下。遥欣谓曰：‘凡戏多端，何急弹？此鸟自云
中翔，何关人事’。”小儿感之，终身不复捉弹。尔时年十
一，士庶多竞此戏。遥欣一说，旬月播之远近，闻者不
复为之。